MORFOLOGIJA

* Morfologija je dio nauke o jeziku koja se bavi oblicima riječi.
* Razlikujemo morfologiju u užem smislu – koja proučava promjene u okviru vrsta riječi: deklinaciju imenskih riječi (imenica, pridjeva, zamjenica), brojeva koji su promjenjivi), konjugacije glagola, kao i osobine i promjenjivih i nepromjenjivih riječi (priloga, veznika, rječca...
* Morfologija u širem smislu obuhvata proučavanje načina slaganja (kompozicije) i izvodjenja (derivacije) riječi. Stoga je i nazivamo tvorbom riječi.

MORFEMA

* Morfema je najmanja jezička jedinica koja je nosilac značenja.
* Morfema može biti:
1. Cijela riječ : sin, dan...
2. Korijen odnosno opšti dio riječi:
* vid- u riječi vidljiv,
* brig- u riječi brižan...

3. Nesamostalni dio riječi (afiks)

* Afiks može biti
* Prefiks: raz- u riječi razdvojiti
* Sufiks: -ljiv u riječi vidljiv
* Infiks: -o- u riječi sjeverozapad

4. Bilo koji nesamostalni gramatički oblik kojim se označava kakav gramatički odnos: rječca li, prijedlozi nad, pod, u, na...

VRSTE MORFEMA

* Prema tome kakav položaj zauzima u odnosu sa drugim jezičkim jedinicama, morfema može biti:
* Leksička morfema (riječ) ili Morfema za tvorbu riječi
* Morfema za tvorbu riječi može biti:
* afiksalna,
* derivaciona,
* korijenska,
* nulta,
* primarna,
* prefiksalna,
* spojna,
* sufiksalna...

ALOFON, ALOMORF

Kao što je alofon varijanta foneme koja se javlja kao rezultat različitih fonetskih izmjena jednog glasa u govornom procesu (Ana-Anka – u prvom slučaju imamo nazalni (nosni) suglasnik N, a u drugom slučaju imamo zadnjonepčano N). Ta dva glasa su alofoni foneme N), tako je i alomorf različita varijanta jedne morfeme realizovana sa izvjesnim fonetskim razlikama: otac/otadžbina, ruka/ruci ...

KORIJEN RIJEČI

* Korijen riječi je onaj dio riječi koji je zajednički svim njenim srodnicima, bez obzira na to kojoj vrsti riječi pripadaju i kakav god imaju oblik (padeža, roda, vremena).
* U korijenu je ono bitno značenje riječi, zajedničko svim srodnim riječima:
* Pis- ati
* Pis-ac
* Pis-mo
* Pis-men
* Pis-ar
* Na-pis-ati
* Kos- iti
* Kos-ac
* Kos-a
* Kos-idba
* Po-kos-iti
* Zid-ati
* Zid-ar
* Zid-ni
* Zid-arski
* Sa-zid-ati

KORIJEN I OSNOVA RIJEČI

* Korijen se produžava s jednim ili više glasova. Glasovi s kojim nastavljamo korijen nazivaju se nastavci. Nastavci služe tome da se ono opšte, bitno značenje korijena specifikuje, odnosno da da korijenu osobito značenje.
* Npr. Korijenu pis- nastavak –ar daje značenje vršioca radnje pisanja i ujedno stvara imenicu pisar. Takodje nastavak –mo stvara imenicu pismo sa značenjem proizvoda te radnje ili sredstva te radnje.
* Ipak, riječi pisar, pisati, pismo, pismen... Ili kosac, kosa, kositi (od korijena kos-) ne ostaju u tom liku nego se mijenjaju dobijajući nastavke: pisar-a, pisar-u, pisar-om ... Ili pismen-a, pismen-oga, pismen-ih ...
* Taj nepromjenjivi dio riječi naziva se osnova riječi, a onaj promjenjivi nastavak.

FORMANTI I OBIČNI NASTAVCI

* Nastavci pomoću kojih smo od korijena načinili osnovu nazivaju se osnovni nastavci ili formanti, a nastavci pomoću kojih smo od osnovne riječi načinili različite oblike nazivaju se obični nastavci ili samo nastavci.
* Tako je riječi pisati korijen pis-, -a je osnovni nastavak (formant), jer je od korijena načinio osnovu, a –ti je od osnove načinio oblik (u ovom slučaju glagolski oblik – infinitiv pisati).
* Korijen je skup glasova zajednički svim srodnim riječima, osnova je skup glasova zajednički pojedinoj vrsti riječi. Zato i govorimo o imenskoj osnovi (imeničkoj, pridjevskoj, zamjeničkoj) i o glagolskoj osnovi.
* Srodne riječi: pisati, pisar, pisac, pismo, pismen i sl. Imaju samo jedan korijen, a osnova je više, odnosno osnova je toliko koliko od toga korijena ima promjenjivih riječi.

KORIJENITE I IZVEDENE RIJEČI

* Prema svom postanku riječi su korijenite ili izvedene.
* Korijenite su one riječi kojima osnovni nastavak (formant) stavljamo neposredno na korijen: ber-ač, bor-ba, da-r, plet-ivo, nos-ač, ljub-av, vid-an itd.
* Korijenite riječi su i riječi bez formanta na korijenu: pi-ti, ču-ti, da-ti, ali i riječi bez obličkog i osnovnog nastavka: plot, zid, vid, sluh...
* Osnova i korijen mogu biti istovjetni u nekim riječima kada na korijenu nemamo formant (pi-ti, da-ti...) ili riječi bez obličkog i osnovnog nastavka: mrak, vid, zid ...
* Izvedene riječi nijesu nastale dodavanjem formanta neposredno na korijen, nego dodavanjem osnovnog nastavka drugoj osnovi. Npr. Beračica nije nastala od korijena ber- i formanta – ačica, već je ta riječ izvedena od osnove berač (a berač je korijenita riječ ber-ač) pomoću nastavka –ica. Zato se kaže da je beračica izvedena riječ.
* Tako su nastale i sljedeće izvedenice: dar-ova-telj, dar-ova-ti, radnički (rad-nik-ski), pastirski, prosjačiti...
* Kako su osnove od kojih izvodimo nove riječi već gotove riječi (pisar, radnik, prosjak...) one se zovu temeljne riječi. A nove od njih nastale nazivaju se izvedene riječi ili izvedenice (derivati).

TVORBA RIJEČI

MORFOLOŠKI PRINCIPI

* Morfologija u širem smislu obuhvata proučavanje načina slaganja (kompozicije) i izvodjenja (derivacije) riječi. Stoga je i nazivamo tvorbom riječi.
* TVORBA RIJEČI je dio nauke o jeziku koji proučava pravila tvorbe riječi i procese stvaranja novih riječi, predstavljajući dio morfologije.
* Tvorba riječi jeste stvaranje novih riječi:
* srastanjem dviju ili više riječi u jednu,
* srastanjem opšteg dijela jednih riječi sa opštim dijelom drugih riječi
* srastanjem opšteg dijela sa nastavcima za tvorbu riječi
* Najobičniji načini tvorbe riječi su DERIVACIJA (izvodjenje) i KOMPOZICIJA (slaganje).

1. DERIVACIJA (izvodjenje) jeste tvorba riječi pomoću dodavanja sufiksa (nastavaka za tvorbu riječi) i infiksa (umetaka za tvorbu riječi.

* Oni se dodaju na korijen ili opšti dio riječi i na taj način dobijamo izvedene riječi (izvedenice, derivate).
* DERIVACIJA se realizuje:
1. SUFIKSACIJOM – dodavanjem sufiksa (nastavaka za tvorbu riječi) na opšti dio riječi dobijaju se nove izvedene imenske riječi od drugih imenskih riječi ili od drugih vrsta riječi:
* LIST → LISTIĆ
* STAR → STARAC
* SVOJ → SVOJTA
* SEDAM → SEDMAK
* LOVITI → LOVAC
* KAMEN → KAMENIT
* SIN → SINOV
* ZELEN → ZELENKAST

2. INFIKSACIJOM – umetanjem glasa ili glasovnog sklopa koji je nosilac značenja i službe nove riječi dobijaju se nove izvedene glagolske riječi od drugih glagolskih riječi i od drugih vrsta riječi:

* MJERITI → MJERKATI
* SIJEVATI → SJEVNUTI
* PISATI → PISKARATI
* VRATITI → VRAĆATI
* ZADATI → ZADAVATI
* KLAS → KLASATI
* ROB → ROBOVATI
* TELEFON → TELEFONIRATI
* ZELEN → ZELENITI I ZELENJETI
* VESEO → VESELITI

3. UNUTRAŠNJA TVORBA – promjenom glasa ili akcenta dobijaju se riječi:

* PEČENJE (ono što je pečeno, imenica)
* PEČENJE (glagolska radnja peći)
* Pridjev NOKAT, NOKATA, NOKATO od imenice NOKAT.
* Ovim riječima slične su i one riječi koje su se izjednačile sa opštim dijelom riječi od koga vode porijeklo:
* ZIJEV od ZIJEVATI
* KOV od KOVATI
* Međutim, riječi zijev i kov sa stanovišta savremenog jezika smatramo prostim riječima koje su sa riječima od kojih su postale značenjski (semantički), ali ne i oblički.

2. KOMPOZICIJA (slaganje) jeste tvorba riječi pomoću:

* srastanja dviju ili više posebnih riječi u jednu riječ
* srastanja njihovih korijena u jednu riječ
* srastanja opštih dijelova (odnosno osnova) u jednu riječ
* JUGOISTOK → od jug + istok
* STARMALI → od star + mali
* PLAVOKOSA → od plava + kosa
* DANGUBITI → od dan + gubiti
* AKOBOGDA → od ako + bog + da
* SUNCOKRET → od sunce + kretati
1. PREFIKSACIJA – dodavanjem prefiksa gradi se veliki broj složenica raznih vrsta:
* DOGOVORITI SE → od do + govoriti
* NACRTATI → od na + crtati
* PROVUĆI SE → od pro + vući se
* ODVEZATI → od od + vezati

Prefiksacija je često povezana sa sufiksacijom. Pa imamo:

* BEZGREŠAN → od bez + grijeha + an
* ZAPEĆAK → od za + peć + ak
* PREDGRAĐE → od pred + grad + je i sl.

2. SRASTANJEM se grade složenice dvaju tipova:

* Složenice koje su postale prostim srastanjem kao što su npr:
* DANINOĆ
* STARMALI
* BEOGRAD
* BANJALUKA
* PAMTIVIJEK
* SVEZNALICA
* DANGUBITI ...
* Složenice sa spojnim samoglasnikom kao što su npr:
* GLUVONIJEM
* JUGOZAPAD
* RUKOPIS
* SUNCOKRET
* GOLOGLAVI
* RIBOLOV
* OČEVIDAC
* ZADNJONEPČANI
* Produkti derivacije su derivati ili izvedene riječi ili izvedenice, a produkti kompozicije su složenice.
* Izvedenicama i složenicama smatraju se one riječi u kojima su dijelovi koji ih čine vidljivi, jasni za savremeno jezičko osjećanje.
* Takve su riječi motivisane, pa se prema njima mogu stvarati nove. Zato za njih kažemo da su produktivne, odnosno da su sufiksi, ako govorimo o izvedenim riječima, produktivni.
* Kada riječ izgubi motivisanost odnosno kada u njoj nijesu više vidljivi njeni dijelovi, ona ulazi u leksičke tj. nemotivisane riječi i postaje neproduktivna.
* Takve su npr. sljedeće riječi:
* KUĆA
* RUKA
* NOGA
* PLOT
* RIJEČ
* ZNAK
* LUKAV
* ČITAV
* SLAN ...